laion/Wikipedia-Exotic huggingface dataset:
ქინსაბა

ქინსაბა (არაბ. كنسبا) — ქალაქი სირიაში, რომელიც ლათაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ქინსაბის პროვინციაში დაახლოებით 4 665 ადამიანი ცხოვრობს. ↑ მოსახლეობის აღწერა სირიაში, 2004
ალ-ფახურა

ალ-ფახურა (არაბ. الفاخورة‎‎) — ქალაქი სირიაში, რომელიც ლათაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ალ-ფახურის პროვინციაში დაახლოებით 17 722 ადამიანი ცხოვრობს. ↑ მოსახლეობის აღწერა სირიაში, 2004
დავით მღებრიშვილი

დავით მღებრიშვილი (დ. 3 მაისი, 1971, თბილისი) — ქართველი რეჟისორი. დავით მღებრიშვილი 1988-95 წლებში სწავლობდა შოთა რუსთაველის სახელობის თეატრისა და კინოს სახელმწიფო ინსტიტუტში, დრამის რეჟისურის ფაკულტეტზე (მიხეილ თუმანიშვილის სახელოსნო), 1995-97 წლებში — ამავე ინსტიტუტის ასპირანტურაში (ხელმძღვანელი მიხეილ თუმანიშვილი), 1993-1999 წლებში — კინოსა და ტელევიზიის რეჟისურის ფაკულტეტზე (გიორგი შენგელაია სახელოსნო). 2010 წლიდან დღემდე მუშაობს საქართველოს შოთა რუსთაველის სახელობის თეატრისა და კინოს სახელმწიფო უნოვერსიტეტში, სამსახიობო ჯგუფის ხელმძღვანელის ასისტენტად. 2007-2009 წლებში მუშაობდა თელავის სახელმწიფო დრამატრული თეატრის მმართველად და სამხატვრო ხელმძღვანელად, ხოლო 2002-2004 სასწავლო წლებში — თეატრისა და კინოს უნივერსიტეტში სამსახიობო ჯგუფის ხელმძღვანელის ასისტენტად. განხორციელებული დადგმები 2012 — „რომეო და ჯულიეტა“ (უ. შექსპირი, თბილისის მუსიკისა და დრამის თეატრი;) 2012 — „აღსარება“ (გ. წიკლაური, ფოთის სახელმწიფო თეატრი); 2011 — „ყვითელი დღეები“ (დ. ჯანჯიჩი, ფოთის სახელმწიფო თეატრი) 2010 — „თეატრი“ (ლ. ბუღაძე, ჭიათურის სახელმწიფო თეატრი); 2009 — „ვარსკვლავბიჭუნა“ (ო. უალდი, რუსთაველის სახელმწიფო თეატრი, რობერტ სტურუასთან ერთად); 2008 — „თეატრი“ (ლ. ბუღაძე, თელავის სახელმწიფო თეატრი); 2007 — „ხანუმა“ (ა. ცაგარელი, თელავის სახელმწიფო თეატრი); 2006 — „ჩემი მეგობარი ჰიტლერი” (ი. მისიმა, სამეფო უბნის თეატრი); 2004 — “თვითმკვლელი” (ნ. ერდმანი, გრიბოედოვის თეატრი); 2002 — “მარიამ სტიუარტი” (ლ. რაზუმოვსკაია, ქუთაისის სახელმწიფო თეატრი); 2000 — “მისტიფიკატორი” (ი. გარუჩავა პ.ხოტიანოვსკი, გრიბოედოვის თეატრი); 1997 — “ზაფხულის ღამის სიზმარი” (უ. შექსპირი, “აიეტის” სამედიცინო ინსტიტუტი); 1995 — “ეს თავისუფალი პეპლები” (ლ. გერში, რუსთაველის თეატრი); 1993 — “მარიანას კაპრიზები” (ა. მიუსსე, თეატრალური ინსტიტუტი); 1992 — „დათვი” (ა. ჩეხოვი, თეატრალური ინსტიტუტი). ქართული თეატრის ენციკლოპედია[მკვდარი ბმული]
ჰაიდარაბადის სამთავრო

ჰაიდარაბადის სამთავრო — 1724-1950 წლებში ერთ-ერთი დიდი სამთავრო ინდოეთში, 1950-1956 წლებში შტატი. აღმოცენდა დიდი მოგოლების სახელმწიფოს დაშლის შემდეგ. 1724 წელს მოგოლთა სამფლობელოების ბიჯაპურისა და გოლკონდის ნაცვალმა თავი დამოუკიდებელ გამგებლად გამოაცხადა. 1798 წელს იგი იძულებული შეიქმნა დაედო „სუბსიდიური“ ხელშეკრულება ოსტინდოეთის კომპანიასთან, რომლის თანახმადაც სამთავრომ თავდაცვამ, თავდაცვის დამოუკიდებელი დიპლომატიური კავშირურთიერთობის უფლებები დაკარგა. სამთავროში დაინიშნა ინგლისის რეზიდენტი. 1947 წელს ინდოეთის კავშირში შევიდა. კონსტიტუციის თანახმად, 1950 წელს ჰაიდარაბადის სამთავრო გარდაიქმნა შტატად. 1956 წელს ადმინისტრაციული რეფორმით შტატი გაუქმდა. ქართული საბჭოთა ენციკლოპედია, ტ. 11, თბ., 1987. — გვ. 588-589.
ჰაიდარაბადი (პაკისტანი)

ჰაიდარაბადი, ჰეიდარაბადი (ურდუ حیدرآباد, ინგლ. Hyderabad, სინდჰი. حیدرآباد) — ქალაქი პაკისტანში, სინდის პროვინციაში, მდინარე ინდის ნაპირზე. ქალაქის ცენტრი მდებარეობს ზღვის დონიდან 12 მ-ის სიმაღლეზე.. ქალაქის მოსახლეობა წლების მიხედვით გამოიყურება შემდეგნაირად: ვიკისაწყობში არის გვერდი თემაზე: ჰაიდარაბადი (პაკისტანი) ქართული საბჭოთა ენციკლოპედია, ტ. 11, თბ., 1987. — გვ. 589. ↑ Hyderabad, Pakistan Page ↑ Hyderabad. დაარქივებულია ორიგინალიდან — 2012-08-08. ციტირების თარიღი: 2015-09-18.
ჰაიდინგერის ეფექტი

ჰაიდინგერის ეფექტი, ჰაიდინგერის ფენომენი — ადამიანის თვალის ფსკერის ყვითელი ხალისათვის დამახასიათებელი მოვლენა, რომელიც დაკავშირებულია პოლარიზებული სინათლის აღქმასთან. ავსტრიელმა მინერალოგმა ვილჰელმ ჰაიდინგერმა 1844 წელს აღმოაჩინა, რომ ადამიანის შეუიარაღებელ თვალს შეუძია განასხვაოს პოლარიზებული სინათლე არაპოლარიზებულისაგან. თუ დამკვირვებელი წრფივად პოლარიზებული თეთრი სინათლით განათებულ ერთგვაროვან ველს უცქერის, იგი მოცისფრო ფონზე ხედავს მკრთალყვითელ პროპელერისმაგვარ ფიგურას, ე. წ. ჰაიდენგერის ფიგურას. ჰაიდენგერის ეფექტს იყენებენ ოფთალმოლოგიაში თვალის ბადურისა და სხვა არეების დაავადებათა დიფერენცირებისათვის. ქართული საბჭოთა ენციკლოპედია, ტ. 11, თბ., 1987. — გვ. 590.
ჰაიდუკები

ჰაიდუკები (უნგრ. hajdúk — ქვეითი ჯარისკაცები) — XV-XIX საუკუნეებში ოსმალ დამპყრობელთა წინააღმდეგ მებრძოლი სამხრეთ სლავი ხალხების შეიარაღებული მებრძოლენი. თავისი კლასობრივი არსით ჰაიდუკების მოძრაობა ანტიფეოდალური ხასიათისა იყო. ჰაიდუკების რაზმები მონაწილეობდნენ სერბეთის პირველ აჯანყებაში 1804-1816 წლებში, რუსეთ-ოსმალეთის 1877-1878 წლების ომის დროს ჰაიდუკები რუს ჯარებთან ერთად იბრძოდნენ ბულგარეთის განთავისუფლებისათვის. ჰაიდუკების გმირობა ბალკანეთის ქვეყნების მწერლებისა და ხალხური შემოქმედების შთაგონების წყარო იყო. ვიკისაწყობში არის გვერდი თემაზე: ჰაიდუკები ქართული საბჭოთა ენციკლოპედია, ტ. 11, თბ., 1987. — გვ. 590.
ჰაიმორის ღრუ

ჰაიმორის ღრუ (ლათ. sinus maxillaris, ძვ. ლათ. sinus Highmori) — ზედა ყბის წიაღი, ცხვირის ღრუს დანამატი ღრუ ზედა ყბაში; ამოფენილია ლორწოვანი გარსით. მისი მოცულობაა 15 სმ³. სახელწოდება მიიღო ინგლისელი ანატომის ნათანიელ ჰაიმორის პატივსაცემად, რომელმაც პირველმა აღწერა ეს ღრუ. ჰაიმორის ღრუ დაკავშირებულია ცხვირის ღრუსთან დიდი ხვრელით, რომელსაც ნაწილობრივ ფარავს ცხავის ძვლის კავისებრი მორჩი. ჰაიმორის ღრუს ანთებას ჰაიმორიტი ეწოდება. სინუსიტი ვიკისაწყობში არის გვერდი თემაზე: ჰაიმორის ღრუ ქართული საბჭოთა ენციკლოპედია, ტ. 11, თბ., 1987. — გვ. 591.
ტიგეჩი

ტიგეჩი (რუმ. Tigheci) — სოფელი მოლდოვაში, ლეოვის რაიონში. მდებარეობს ზღვის დონიდან 87 მეტრზე. 2004 წლის მონაცემებით, მოსახლეობა 2 245 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
დარვინიზმი

დარვინიზმი — ორგანული სამყაროს ევოლუციის (ისტორიული განვითარების) მატერიალისტური თეორია, რომელიც დაფუძნებულია ჩარლზ დარვინის მოძღვრებაზე. შეისწავლის ორგანული სამყაროს ევოლუციის მოვლენებს, მიზეზებს, გზებს, კანონზომიერებებს და მართვის ხერხებს. საკუთარი დაკვირვებების, თავისი დროის მეცნიერული ცოდნისა და სელექციის მიღწევათა განზოგადების საფუძველზე ჩარლ დარვინმა 1837-1858 წლებში ჩამოაყალიბა მოძღვრება ბუნებრივი გადარჩევის გზით მცენარეთა და ცხოველთა ახალი ფორმების წარმოშობის შესახებ. დარვინის თეორია გადმოცემულია მის უმთავრეს თხზულებაში „სახეობათა წარმოშობა ბუნებრივი გადარჩევის გზით, ანუ უკეთ შეგუებული ჯიშების გადარჩენა სიცოცხლისათვის ბრძოლაში“ (1859). თავისი შეხედულებები დარვინმა სხვა თხზულებებშიც განავითარა. დიდი წინააღმდეგობის მიუხედავად, დარვინიზმი საკმაოდ სწრაფად დამკვიდრდა მეცნიერებაში და საფუძვლად დაედო თანამედროვე ბიოლოგიას. დარვინიზმის გავრცელებასა და განმტკიცებაში დიდი ღვაწლი მიუძღვით ა. უოლესს, ტ. ჰაქსლის, ე. ჰეკელს, კ. ტიმირიაზევს, ვ. კოვალევსკის, ა. კოვალევსკის და სხვებს. ქართული საბჭოთა ენციკლოპედია, ტ. 3, თბ., 1978. — გვ. 384.
ტოკილე-რედუკანი

ტოკილე-რედუკანი (რუმ. Tochile-Răducani) — სოფელი მოლდოვაში, ლეოვის რაიონში. მდებარეობს ზღვის დონიდან 62 მეტრზე. 2004 წლის მონაცემებით, მოსახლეობა 1 474 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
ტომაი (ლეოვის რაიონი)

ტომაი (რუმ. Tomai) — სოფელი მოლდოვაში, ლეოვის რაიონში. მდებარეობს ზღვის დონიდან 81 მეტრზე. 2004 წლის მონაცემებით, მოსახლეობა 3 389 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
ტომაიულ-ნოუ

ტომაიულ-ნოუ (რუმ. Tomaiul Nou) — სოფელი მოლდოვაში, ლეოვის რაიონში. მდებარეობს ზღვის დონიდან 119 მეტრზე. 2004 წლის მონაცემებით, მოსახლეობა 419 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
ტროიცა (ლეოვის რაიონი)

ტროიცა (რუმ. Troiţa) — სოფელი მოლდოვაში, ლეოვის რაიონში. მდებარეობს ზღვის დონიდან 60 მეტრზე. 2004 წლის მონაცემებით, მოსახლეობა 367 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
ტროიანი (ლეოვის რაიონი)

ტროიანი (რუმ. Troian) — სოფელი მოლდოვაში, ლეოვის რაიონში. მდებარეობს ზღვის დონიდან 43 მეტრზე. 2004 წლის მონაცემებით, მოსახლეობა 324 ადამიანს შეადგენდა. მოლდოვის ადმინისტრაციული დაყოფა ლეოვის რაიონი მოლდოვის მოსახლეობის 2004 წლის აღწერის მონაცემები
პლურალიზმი

ტერმინი პლურალიზმი ნიშნავს განსხვავებული აზრების, მსოფლმხედველობების, ცხოვრების წესის, ინტერესების თანაარსებობას. 1). პოლიტიკური პლურალიზმი ნიშნავს მოსაზრებათა მრავალფეროვნების არსებობასა და მათ აღიარებას. მოსაზრებათა ეს მრავალფეროვნება საშუალებას იძლევა სახელმწიფოს მივაწოდოთ საზოგადოებაში არსებული სხვადასხვა ღირებულებები, ინტერესები და პრობლემები მათი განხილვისა და გადაწყვეტის მიზნით. 2). საზოგადოებაში არსებული განსხვავებული ეთნიკური, რელიგიური, ენობრივი, კულტურული ჯგუფებისადმი შემწყნარებლური დამოკიდებულება, რომელიც მჭიდროდ არის დაკავშირებული დემოკრატიული სახელმწიფოს ცნებასა და არსთან. 3). ცხოვრების იდეური და საზოგადოებრივ-პოლიტიკური მოწყობის ძირითადი პრინციპი, რომლის ფარგლებშიც დაშვებული, უზრუნველყოფილი და აღიარებულია სხვადასხვა იდეური, სოციალური და პოლიტიკური მიმდინარეობების მრავლობითობა. ↑ 1.0 1.1 1.2 პლურალიზმი - სამოქალაქო განათლების ლექსიკონი
აბრამ ურიაყოფილი

აბრამ ურიაყოფილი — XVIII საუკუნის II ნახევარში ქართველი მესტამბე, სამეფო კარის მღვდელი. 1762-1768 წლებში მოღვაწეობდა ათანასე თბილელის სტამბაში, სადაც მისი მონაწილეობით დაიბეჭდა 9 საეკლესიო წიგნი. შემდეგ თბილისში იყო ერეკლე II-ის „სასტამბო დაზგისმმართველი“ და სტამბის უხუცესი. 1786 წელს აქვე დაბეჭდა სახარება. ქიქოძე მ., ქართული საბჭოთა ენციკლოპედია, ტ. 1, თბ., 1975. — გვ. 33.
დოქტრინა

დოქტრინა (ლათ. doctrina, სწავლება) — სახელმძღვანელო აზრების ან გამონათქვამების სისტემა; მთავარი თეორიული პრინციპი. პოლიტიკურ მეტყველებაში (განსაკუთრებით აშშ-ში) დოქტრინა ნიშნავს პოლიტიკური კურსის მთავარ მიმართულებას (იხ. აშშ-ის პრეზიდენტების დოქტრინები).
ნოსი-ბე

ნოსი-ბე (მალაგ. Nosy Be, თარგმანში — «დიდი კუნძული») — კუნძული მადაგასკარის ჩრდილო-დასავლეთ სანაპიროსთან, ადმინისტრაციულად შედის ანცირანანის პროვინციაში. ფართობი — 312 კმ², ეს არქიპელაგის ყველაზე დიდი კუნძულია მადაგასკარის ჩრდილო-დასავლეთ სანაპიროსთან. ჩრდილოეთიდან სამხრეთისაკენ კუნძულის სიგრძე შეადგენს დაახლოებით 26 კმ-ს, ხოლო სიგანე აღმოსავლეთიდან დასავლეთისკენ დაახლოებით 20 კმ-ს. გეოლოგიურად წარმოადგენს ვულკანურ წარმონაქმნს, რომლის უმაღლესი წერტილი იმყოფება ზღვის დონიდან 450 მ სიმაღლეზე. მდებარეობს მადაგასკარიდან 8 კმ-ში. კუნძულის სამხრეთ-აღმოსავლეთ ნაწილში ჩამოყალიბებულია ლუკუბეს რეზერვატი. კუნძულის ბინადრები არიან — შავი ლემური (Eulemur macaco), პანტერისმსგავსი ქამელეონი-ფურციფერი (Furcifer pardalis), ასევე კუნძულის ენდემები — მსოფლიოში ერთ-ერთი ყველაზე პატარა ქამელეონი — Brookesia minima და მსოფლიოში ყველაზე პატარა ბაყაყი — Stumpffia pygmaea, რომელიც ასევე გვხვდება მეზობელ ნოსი-კომბას კუნძულზე. ბუნებრივი ღირსშესანიშნაობების გარდა, კუნძულზე მდებარეობს მაროდოკა — ნანგრევები ოკეანის სანაპიროზე. ითვლება, რომ ეს XVII-XVIII საუკუნეების შენობების ნარჩენებია, რომლებიც გემის ჩაძირვას გადარჩენილი ინდოელი ზღვაოსნების აშენებულია. ანდუანიში შენარჩუნებულია 1855 წელს აშენებული ძველი ციხე და კოლონიალური ფრანგული კვარტალი. მოსახლეობა — 73 010 ადამიანი (2013 წელი), მათგან დაახლოებით 30 ათასი ცხოვრობს ქალაქ ანდოანიში. კუნძული ნოსი-ბე — ტურისტების მიერ ერთ-ერთი ყველაზე უფრო მეტად მონახულებადი ადგილია მადაგასკარზე. კუნძულზე მოქმედებს აეროპორტი ფასენი, რისი მეშვეობითაც აქ ჩამოდის ტურისტების დიდი ნაწილი. კუნძულზე ასევე ჩამოსვლა შეიძლება ნავებით ანკიფიდან. ↑ Global Volcanism Program. Nosy-Be. დაარქივებულია ორიგინალიდან — 2013-02-19. ციტირების თარიღი: 2015-09-15. ↑ Tim Flannery and Peter Schouten, Astonishing Animals: Extraordinary Creatures and the Fantastic Worlds They Inhabit. New York: Atlantic Monthly Press, 2004. Page 126—127
ეტალონი

ეტალონი (ფრანგ. etalon): ზუსტი ზომა ან ზუსტი საზომი ხელსაწყო, რომელიც რაიმე სიდიდის გაზომვის ერთეულის გადაცემის, შენახვის როლს ასრულებს. ზედმიწევნითი სიზუსტის საზომი ხელსაწყო, რომლის დანიშნულება სხვა საზომი ხელსაწყოების შემოწმებაა.
ჰაიმორიტი

ჰაიმორიტი — სინუსიტის ერთ-ერთი ფორმა, რომელიც წარმოადგენს, ცხვირის დანამატის ღრუს — ჰაიმორის ღრუს ანუ ზედა ყბის ღრუს (წიაღის) ლორწოვანი გარსის (ზოგჯერ ძვლოვანი კედლის) ანთებას. ლოკალიზაციის ადგილის მიხედვით განასხვავებენ სინუსიტის შემდეგ ფორმებს: ჰაიმორიტი ფრონტიტი ეთმოიდიტი სფენოიდიტი ვიკისაწყობში არის გვერდი თემაზე: ჰაიმორიტი ქართული საბჭოთა ენციკლოპედია, ტ. 11, თბ., 1987. — გვ. 591.
ჰაიფონი

ჰაიფონი (ვიეტ. Hải Phòng) — ქალაქი ვიეტნამში, მდინარე ჰონგჰის დელტაზე, მდინარე კინმონის ნაპირას. დაარსდა XIX საუკუნის 70-იან წლებში. ქართული საბჭოთა ენციკლოპედია, ტ. 11, თბ., 1987. — გვ. 593.
ჰაკოდატე

ჰაკოდატე (იაპონ. 函館市 ჰაკოდატე-სი?) — ქალაქი და ნავსადგური იაპონიაში, კუნძულ ჰოკაიდოს სამხრეთ ნაწილში. ქართული საბჭოთა ენციკლოპედია, ტ. 11, თბ., 1987. — გვ. 593.
ბელგიელები

ბელგიელები (ნიდერლ. Belgen, ფრანგ. Belges, გერმ. Belgier) — ბელგიის სამეფოს მოქალაქეები, რომელიც მდებარეობს დასავლეთ ევროპაში. ↑ National Institute for Statistics ↑ Belgian-Americans at EuroAmericans.net ↑ Ethnic Origin (264), Single and Multiple Ethnic Origin Responses (3), Generation Status (4), Age Groups (10) and Sex (3) for the Population in Private Households of Canada, Provinces, Territories, Census Metropolitan Areas and Census Agglomerations, 2011 National Household Survey. ↑ დაარქივებული ასლი. დაარქივებულია ორიგინალიდან — 2022-01-23. ციტირების თარიღი: 2015-09-16. ↑ French inflow of nationals by country of nationality, by year ↑ Demographics of the Netherlands ↑ Germans with an immigrant background. დაარქივებულია ორიგინალიდან — 2009-05-04. ციტირების თარიღი: 2015-09-16. ↑ Panorama das relações belgo-brasileiras. დაარქივებულია ორიგინალიდან — 2008-05-24. ციტირების თარიღი: 2015-09-16.
ჰალვა

ჰალვა (სპარს. حلوا — „ტკბილეულობა“) — საკონდიტრო ნაწარმი, რომელსაც ამზადებენ მოხალული და გახეხილი ზეთისხილისებრთა თესლებისა და მაქაფებელ ნივთიერებასთან ერთად ათქვეფილი კარამელის მასისაგან. ზეთისხილისებრთა თესლის სახეობის მიხედვით განასხვავებენ ტაქინის (ძირითადი კომპონენტია შირბახტის თესლები), არაქისის, მზესუმზირას, სოიის, ნიგვზისა და კომბინირებულ ჰალვას. ზოგჯერ ჰალვას უმატებენ ვანილს, კაკაოს ფხვნილს, ქიშმიშს და სხვა. ქართული საბჭოთა ენციკლოპედია, ტ. 11, თბ., 1987. — გვ. 595.
ჰალი (გაერთიანებული სამეფო)

ჰალი (ინგლ. Kingston upon Hull) — ქალაქი გაერთიანებულ სამეფოში, ჰამბერსაიდის საგრაფოში. მდებარეობს ჩრდილოეთის ზღვიდან 40 კმ-ის დაშორებით, მდინარე ჰალზე. ვიკისაწყობში არის გვერდი თემაზე: ჰალი (გაერთიანებული სამეფო) ქართული საბჭოთა ენციკლოპედია, ტ. 11, თბ., 1987. — გვ. 595.
კორიო

კორიო, ასევე გორიო (კორ. 고려; 918–1392) — კორეული დინასტია, რომელიც 918 წელს თეჯომ ჩამოაყალიბა. თანამედროვე კორეის სახელი ამ სამეფოდან მომდინარეობს. ამ სამეფომ 936 წელს გვიანდელი სამი სამეფო გააერთიანა და მის შემადგენლობაში კორეის ნახევარკუნძულის უდიდესი ნაწილი შედიოდა. სამეფო 1392 წელს ჩოსონის დინასტიის დაფუძნებამ გააუქმა. Bowman, John Stewart (2013), Columbia Chronologies of Asian History and Culture, ISBN 0231500041 Clark, Donald N. (1998), „Sino-Korean tributary relations under the Ming“, Twitchett, Denis; Mote, Frederick W. (eds.), The Cambridge History of China, Volume 8: The Ming Dynasty, 1368−1644, Part 2, Cambridge: Cambridge University Press, pp. 272–300, ISBN 0-521-24333-5. Ebrey, Patricia Buckley; Walthall, Anne (2014), Pre-Modern East Asia: To 1800: A Cultural, Social, and Political History, Third Edition, Boston, MA: Wadsworth, Cengage Learning, ISBN 978-1-133-60651-2. ↑ Kyu Chull Kim (8 March 2012). Rootless: A Chronicle of My Life Journey. AuthorHouse, გვ. 128. ISBN 978-1-4685-5891-3. ციტირების თარიღი: 19 September 2013.
საფეხბურთო კლუბ ზუგდიდის სეზონი 2014-2015

საფეხბურთო კლუბ ზუგდიდის სეზონი 2014-15, იყო საფეხბურთო კლუბ „ზუგდიდის“ ზედიზედ მე-7 სეზონი უმაღლეს ლიგაში. ამ სეზონში „ზუგდიდმა“ ეროვნულ ჩემპიონატში დაიკავა მე-13 ადგილი, ხოლო საქართველოს თასის გათამაშებას 1/8 ფინალში გამოეთიშა რუსთავის „მეტალურგთან“. ბოლოს აიტვირთა: 29 ივნისი წყარო: ოფიციალური საიტი თ = ჩატარებული შეხვედრა; მ = მოგებული; ფ = ფრე; წ = წაგებული; გტ = გატანილი გოლი; გშ = გაშვებული გოლი; გს = გატანილ და გაშვებულ გოლთა სხვაობა; ქ = ქულა; ყვითლად - დასაქვეითებელი პეი-ოფი; წითლად - დაქვეითდა. * — იჯარით ** — იჯარიდან * — იჯარით ** — იჯარიდან მუქი შრიფტით — ტრანსფერები, რომლებიც განხორციელდა ზამთრის სატრანსფერო ფანრჯისას.
ვოორე (იიგევამაა)

ვოორე (ესტ. Voore) — სოფელი ესტონეთში. მდებარეობს იიგევამაის მაზრის საარეს მუნიციპალიტეტში. 2012 წელს სოფლის მოსახლეობა 320 კაცს შეადგენდა. ვოორე მუნიციპალიტეტის ყველაზე დასახლებული სოფელია. სოფლის ტერიტორიაზე შემორჩენილია ორი ძველი ციხესიმაგრე. ერთი მათგანი მეორე ათასწლეულით თარიღდება, მეორეც სავარაუდოდ ამავე პერიოდს მიეკუთვნება. გარდა ამისა, ვოორეში არის სკოლა, სასტუმრო სახლები, ბიბლიოთეკა და მაღაზიები. ვოორეს სასტუმრო სახლი დაარქივებული 2014-09-01 საიტზე Wayback Machine. (ესტონური) ვოორეს დაწყებითი სკოლა დაარქივებული 2012-01-23 საიტზე Wayback Machine. (ესტონური) ვოორეს ბიბლიოთეკა დაარქივებული 2021-12-12 საიტზე Wayback Machine. (ესტონური) ↑ ესტონეთის სტატისტიკური მონაცემები 2012(ესტონური) ↑ 9404 Linnus ესტონეთის კულტურული მონუმენტების ეროვნული რეესტრი ↑ 9405 Linnus ესტონეთის კულტურული მონუმენტების ეროვნული რეესტრი
რაგბის მსოფლიო ჩემპიონატი 2015: ჯგუფი D

მთავარი სტატია: რაგბის მსოფლიო ჩემპიონატი 2015. 2015 წლის რაგბის მსოფლიო ჩემპიონატის D ჯგუფში თამაშები დაიწყო 19 სექტემბერს და დასრულდა 11 ოქტომბერს. ჯგუფში წარმოდგენილნი იყვნენ 2011 წლის მსოფლიო ჩემპიონატის მეორე ადგილოსანი საფრანგეთი, ირლანდია და იტალია. აგრეთვე ორი საკვალიფიკაციო ეტაპის გავლის შედეგად გასული გუნდი კანადა და რუმინეთი. ყველა დრო მოცემულია თბილისის დროით 2015 წლის რაგბის მსოფლიო ჩემპიონატის ოფიციალური საიტი ↑ World Cup 2015 schedule. BBC Sport (2 მაისი, 2013). ციტირების თარიღი: 2 მაისი, 2013.
ბეგქონდარა

ბეგქონდარა (ლათ. Thymus) — მცენარეთა გვარი ტუჩოსანთა ოჯახისა. 5–50 სმ სიმაღლის ბუჩქბალახებია, იშვიათად — ბუჩქები. აქვს გართხმული ღერო და სწორმდგომი საყვავილე ყლორტები. თეთრი ან ვარდისფერი ყვავილები შეკრებილია თავაკისებრ ან თავთავისებრ ყვავილედად. შეიცავს 400-მდე სახეობას. გავრცელებულია ევროპაში. საქართველოში 17 სახეობაა გავრცელებული, მათგან 14 კავკასიის ენდემია, 2 კი — საქართველოში (Thymus ladjanuricus, Thymus tiflisiensis); გვხვდება უპირატესად სუბალპურსა და ალპურ, აგრეთვე მთის ქვედა და შუა სარტყელში. იზრდება მშრალ ადგილებში, ღორღიან ფერდობებზე და მინდვრებში, ტყეში დეკას ბუჩქების ახლოს, სილიან, კირიან და კაბჟანიან ნიადაგებზე. ბეგქონდარას მთიან ადგილებში ნიადაგდაცვითი მნიშვნელობა აქვს — იგი პირველი სახლდება გადარეცხილ ნიადაგსა და მოშიშვლებულ გრუნტზე. სურნელოვანი მცენარეა, შეიცავს ეთეროვან ზეთებს, რომლებსაც იყენებენ პარფიუმერიაში, კვების მრეწველობასა და მედიცინაში. სახეობათა უმრავლესობა დეკორატიულია. ბექგონდარას ბალახი შეიცავს ეთერზეთს, მთრიმლავ ნივთიერებებს, ციმოლს და თიმოლს, რომლებიც გამოყოფენ სურნელოვან არომატს. ბეგქონდარას იყენებენ როგორც ამოსახველებელ და ხველის დამამშვიდებელ საშუალებას მწვავე და ქრონიკული ბრონქიტისას, განსაკუთრებით თუ ხველამ მიიღო სპაზმოლიტური ხასიათი. ბეგქონდარა ავლენს კარგ დამამშვიდებელ მადეზინფიცირებელ მოქმედებას ჩირქოვანი ბრონქიტისა და ბრონქების გაფართოების დროს, გამოიყენება აგრეთვე ღვინის, საფენების, კომპრესების არომატიზირებისათვის. მცენარე ფართოდ გამოიყენება ხალხურ მედიცინაში, ხშირად სხვა სამკურნალო ბალახებთან ერთად. იმერეთის სამკურნალო ფლორა დაარქივებული 2007-10-15 საიტზე Wayback Machine. სახოკია მ., ქართული საბჭოთა ენციკლოპედია, ტ. 2, თბ., 1977. — გვ. 265.
ყინულის სფინქსი

„ყინულის სფინქსი“ (ფრანგ. Le Sphinx des glaces) — ფრანგი მწერლის, ჟიულ ვერნის სათავგადასავლო ჟანრის რომანი. გამოიცა 1897 წელს, პარიზში. წიგნში აღწერილია გემ „ჰალბრეინის“ ხიფათებით აღსავსე მოგზაურობა. გემს დაემგზავრება ამერიკელი ჯორლინგი, რომელიც წიგნის მთავარი პერსონაჟია. რომანი ქართულად პირველად 2010 წელს, გამომცემლობა პალიტრა L-მა გამოსცა, ხოლო მთარგმნელი მერაბ ფიფია იყო. რომანი ედგარ ალან პოს რომანის, „არტურ გორდონ პიმის თავგადავლის“ ერთგვარი გაგრძელება. თუმცა სულაც არაა აუცილებელი გქონდეს პოს ნაწარმოები წაკითხული იმისთვის, რომ წიგნის შინაარსი კარგად გაიგო. მოქმედება იწყება 1839 წელს, კერგელენის კუნძულებზე. რომანი პირველ პირშია მოთხრობილი და ამბავს ჰყვება ბატონი ჯორლინგი. ის ელოდება გემს, რათა დაბრუნდეს მშობლიურ ამერიკაში. იმ სასტუმროს მეპატრონე, რომელშიც იგი ცხოვრობს, ეუბნება მას, რომ აუცილებლად მოვა შხუნა „ჰალბრეინი“, რომლის კაპიტანსაც, ლენ გაის იგი იცნობს. ის ამტკიცებს, რომ ლენი ჯორლინგს დაეხმარება სამშობლოში წასვლაში. „ჰალბრეინის“ კაპიტანი თავიდან უარზეა. მას არ სურს აიყვანოს მგზავრი, მაგრამ გემის ბოცმანის დაჟინებული მოთხოვნით ჯორლინგი შხუნაზე ავა. ჯორლინგს თავდაპირველად გადაწყვეტილი აქვს, რომ გემს გაჰყვეს ფოლკლენდის კუნძულებამდე, მაგრამ ის აზრს შეიცვლის. ლენ გაი მას უმტკიცებს, რომ არტურ გორდონ პიმი მართლაც არსებობდა და საერთოდ ყველა, ვინც პოს ჰყავს მოხსენიებული. უილიამ გაი, პარკერი, დირკ პეტერსონი, პატერსონი და სხვანი. მეტიც, შემდეგში აღმოჩნდება, რომ რომანში არსებული გემის „ჯეინის“ კაპიტანი უილიამ გაი ლენის ძმაა. ზღვაში ისინი იპოვიან პატერსონის გვამს. მისი ჩანაწერები მთელ ეკიპაჟს დაარწმუნებს, რომ ყოველი მოვლენა, რაც წიგნშია, სიმართლეა. ლენი კი გადაწყეტს წავიდეს და დაეხმაროს ძმასა და 5 მეზღვაურს, რომელიც კუნძულ ცალალზე ეგულება. ცოტა ხანში, ხანგრძლივი ექსპედიიციისთვის მზადების დროს, ლენი 20-მდე მეზღვაურს აიყვანს. მათ შორისაა ჰანტი, რომელიც ძალიან სიტყვაძუნწი და ამავდროულად, ძალიან გამოცდილი და კარგი მეზღვაურია. ის მომავალში არტურ პიმის თანამგზავრი, სიკვდილს სასწაულად გადარჩენელი დირკ პეტერსონი აღმოჩნდება. მოგზაურობაში მათ მრავალი ხიფათისა და იმედგაცრუების გადატანა მოუხდებათ: ცალალზე ვერ იპოვიან კაპიტანსა და მეზღვაურებს, აისბერგზე შეჯახების შედეგად „ჰალბრეინი“ ჩაიძირება, ლენს უღალატებს ეკიპაჟი მეზღვაურ ჰირნის მეთაურობით, რომლებიც კანჯოს გაიტაცებენ და გაიქცევიან. მაგრამ ისინი წამითაც არ კარგავენ იმედს, რომ უილიამ გაის მიაგნებენ. ყინულის სფინქსი საიტზე Goodreads
ფოთის კოლხეთის სეზონი 2014-2015

ფოთის კოლხეთის სეზონი 2014-15, იყო საფეხბურთო კლუბ „კოლხეთი-1913-ის“ ასმეერთე სეზონი ისტორიაში, ხოლო უმაღლეს ლიგაში დაბრუნების შემდეგ ზედიზედ მე-2 სეზონი. ამ სეზონში „კოლხეთმა“ ეროვნულ ჩემპიონატში დაიკავა მე-10 ადგილი, ხოლო საქართველოს თასის გათამაშებას 1/8 ფინალში გამოეთიშა გორის „დილასთან“. წყარო: პროფილი Soccerway-ზე თ = ჩატარებული შეხვედრა; მ = მოგებული; ფ = ფრე; წ = წაგებული; გტ = გატანილი გოლი; გშ = გაშვებული გოლი; გს = გატანილ და გაშვებულ გოლთა სხვაობა; ქ = ქულა. * — იჯარით ** — იჯარიდან * — იჯარით ** — იჯარიდან მუქი შრიფტით — ტრანსფერები, რომლებიც განხორციელდა ზამთრის სატრანსფერო ფანრჯისას.
ელისეის სასახლე

ელისეს სასახლე (ფრანგ. Palais de l'Élysée), საფრანგეთის რესპუბლიკის პრეზიდენტის რეზიდენცია. მდებარეობს პარიზში, მე-8 ოლქში, ფობურ-სენტ-ონორეს ქუჩაზე, 55 ნომერში. ოფიციალური ისტორია დაარქივებული 2006-12-11 საიტზე Wayback Machine. ელისეს სასახლის ოფიციალური საიტი ელისეი გენერალი დე გოლის პერიოდში დაარქივებული 2007-03-12 საიტზე Wayback Machine. ↑ base Mérimée — ministère de la Culture, 1978. <a href="https://wikidata.org/wiki/Track:Q384602"></a><a href="https://wikidata.org/wiki/Track:Q68471231"></a><a href="https://wikidata.org/wiki/Track:Q809830"></a> ↑ 2.0 2.1 archINFORM — 1994. <a href="https://wikidata.org/wiki/Track:Q265049"></a>
ზიგისმონდო დ’ესტე

ზიგისმონდო დ’ესტე (იტალ.: Sigismondo d’Este) (* 31 აგვისტო 1435; † 1 აპრილი 1507) - იყო ფერარას, მოდენასა და რეჯოს მარკიზის ნიკოლო III-ის ვაჟი და სან-მარტინოს მარკიზი 1501 წლიდან. დინასტია დ’ესტე